එසේම කොවිඩ් කාර්ය සාධක බලකායේ ලියාපදිංචි වූ උසස් අධ්‍යාපනය හැදෑරීම සඳහා විදෙස් රටවලට යෑමට අපේක්ෂාවෙන් සිටින මෙරට සිසු සිසුවියන් 1130කුටද ෆයිසර් එන්නත  ලබාදී තිබෙනවා.යුද හමුදාපති ජෙනරාල් ශවේන්ද්‍ර සිල්වා සදහන් කළේ යුද හමුදා රෝහලේදී ඊයේ දිනයේදී ෆයිසර් එන්නත අදාළ සිසුන්ට ලබාදීමට කටයුතු කළ බවයි.එමෙන්ම, අද සහ හෙට යන දෙදින තුළ ද විදේශ රටවලට යාමට අපේක්ෂාවෙන් සිටින සිසුන්ට ෆයිසර් එන්නත ලබාදීමට පියවර ගන්නා බව ද යුද හමුදාපතිවරයා ප්‍රකාශ කළා.මේ අතර සෞඛ්‍ය සේවා නියෝජ්‍ය අධ්‍යක්ෂ ජනරාල් විශේෂඥ වෛද්‍ය හේමන්ත හේරත් කොළඹ අද පැවති මාධ්‍ය හමුවකට එක්වෙමින් කියා සිටියේ ඇස්ට්‍රාසෙනෙකා දෙවන මාත්‍රාවද මේ මස 20 වනදා සිට ලබාදීමට අපේක්ෂා කරන බවයි.මේ අතර මෙරට එක්සත් ජාතීන්ගේ සංවිධානයට අනුබද්ධ ආයතනවල සේවය කරන පිරිසට ලබාදීම සඳහා  එන්නත් මාත්‍රා 350ක් අද උදෑසන කටුනායක ගුවන් තොටුපළ වෙත ලැබී තිබෙනවා.